Zimbabwe vul laksman vakature ná 7 jaarZimbabwe het na ŉ soektog van langer as sewe jaar ŉ laksman gekry maar geen van die 76 veroordeeldes wat wag dat hul doodsvonnisse voltrek word, is al tereggestel nie. Zimbabwe sê laaste laksman, ’n Zambiër, het in 2005 bedank. Die land se staatsbeheerde koerant The Herald berig dat die nuwe laksman glo van Malawi afkomstig is. Zimbabwe se kommissaris van gevangenisdienste, Paradzai Zimondi, sê 76 van die land se 16 902 gevangenes wag op teregstelling. Zimondi sê niemand is in afgelope 12 jaar tereggestel nie. Hy sê een van die gevangenes wag al 14 jaar op die galgtou. Twee van die 76 veroordeeldes, wat wag dat hul doodsvonnisse voltrek word, is vroue. Hulle kan moontlik dié straf vryspring indien Zimbabwe vanjaar ŉ nuwe grondwet in ŉ referendum aanneem. Zimbabwe se konsep grondwet stel vroue en enigiemand onder 21 of bo 70 jaar oud vry van die doodstraf.